Dusivý kašeľ
Dobrý deň, 
potrebovala by som poradiť nejaký liek vhodný pri dráždivom kašli (miestami až dusivý kašeľ) pre dospelého. Partner momentálne už týždeň užíva Stoptussin, ale nejaké väčšie zlepšenie nenastáva.
Ďakujem pekne za odpoveď
Dobrý deň, ďakujeme za Vašu otázku.
Suchý dráždivý kašeľ je kašeľ neproduktívny, bez vykašliavania hlienu. Môže byť vírusového alebo bakteriálneho pôvodu. Zapríčiniť ho môže aj cudzie teleso v dýchacích cestách (môže sa jednať o prach, dym, reakciu na chlad...), reflux, alebo tiež užívanie niektorých liekov (napr.lieky na vysoký tlak).
Na liečbu suchého kašľa by som odporučila
Stadatussin
kvapky.  Liek sa používa na krátkodobú liečbu  suchého kašľa (na potlačenie kašľa). Dĺžka používania nesmie spravidla presiahnuť 2 týždne.
Veľmi dobré skúsenosti máme s
Robitussinom
, ktorý napomáha tlmiť a mierniť dráždivý, suchý kašeľ. Sirup obsahuje liečivo dextrometorfániumhydrobromid. Je to liek na tlmenie kašľa, ktorý upokojuje a kontroluje suchý, dráždivý kašeľ.
Vzhľadom na to, že evidujeme dočasné výpadky niektorých antitusík (liekov na suchý kašeľ), odporúčam Vám navštíviť najbližšiu kamennú lekáreň Dr. Max, kde Vám naši kolegovia radi pomôžu s výberom poďla aktuálneho stavu zásob.
Okrem antitusík ( liekov tlmiacich kašeľ) odporúčam zvlhčovať ústnu sliznicu
hydropastilkami .
Pastilky sú určené na zmiernenie príznakov spojených s prechladnutím ako je bolesť, škriabanie/pálenie v hrdle, zachrípnutie a dráždenie na kašeľ.
Pri dlhotrvajúcom dusivom kašli, obvzvlášť ak je sprevádzaný bolesťou na hrudníku, je vhodné zvážiť návštevu u všeobecného lekára, ktorý určí adekvátnu liečbu pomocou liekov na predpis.
Želám skoré uzdravenie. S pozdravom PharmDr. Dominika Titková